ИНСТИТУТ ЗА РАТАРСТВО И ПОВРТАРСТВО, ИНСТИТУТ ОД НАЦИОНАЛНОГ ЗНАЧАЈА ЗА РЕПУБЛИКУ СРБИЈУ

ПОЗИВ ЗА ПРЕДАВАЧЕ ЗА ЕДУКАЦИЈУ САВЕТОДАВАЦА

**Модул 4**

**ПРИМЕНА И ИЗБОР ПОЉОПРИВРЕДНИХ МАШИНА РАДИ ПОСТИЗАЊА ЦИЉЕВА ПОЉОПРИВРЕДЕ 5.0 - ДИГИТАЛНЕ И ЗЕЛЕНЕ**

На основу члана 22, став 1. Закона о обављању саветодавних и стручних послова у области пољопривреде, обука и усавршавање пољопривредних саветодаваца и пољопривредних произвођача, поред осталог, обухвата и организовање едукација-тренинга пољопривредних саветодаваца у сарадњи са домаћим и страним образовним и истраживачким институцијама и стручњацима.

Институт за ратарство и повртарство, „Институт од националног значаја за Републику Србију“ из Новог Сада, као овлашћена организација по решењу Министарства пољопривреде, шумарства и водопривреде број 003621184 2024 14840 003 000 000 001 од 24.01.2025. године, као и на основу Годишњег плана усавршавања пољопривредних саветодаваца и пољопривредних произвођача за 2025. годину, организује наведену едукацију.

На основу члана 50. Правилника о ближем уређењу планирања набавки, спровођења поступака набавки и праћења извршења уговора о набавкама бр. 64-2/3715 од 25.11.2020. године и члана 30. Статута Института за ратарство и повртарство директор доноси Одлуку о спровођењу поступка набавке услуга.

**Опис модула – Едукације**

Данашњи свет се суочава са значајним изазовима, а међу главне спадају потреба за исхраном свих

становника света и потреба очувања животне средине и уопште живота на планети Земљи. Највећи

део енергије добија се спаљивањем традиционалне биомасе, угља, нафте и природног гаса, а мали

део из бновљивих извора енергије. Спаљивање има за последицу емисију угљен-диоксида, који

заједно са воденом паром и метаном изазива ефекат стаклене баште, због чега долази до пораста

просечене температуре, што доводи до климаских промена. Као одговор на наведене изазове

Европска унија је 2020. године одобрила *European Green Deal* који представља сет политика са

циљем да земље чланице ЕУ смање емисију гасова стаклене баште за 55% до 2030. у односу на

нивое из 1990. године и постану климатски неутралне до 2050.

У другој деценији 21. века почиње ера Пољопривреде 4.0 која се још и зове Паметна дигитална

пољопривреда *Smart digital farming*. Ову пољопривреду карактерише примена јефтиних сензора и

актуатора, мобилних телефона, *Cloud*-a, ICT система, коришћење *Big data*, *Internet of Things IoT*,

вештачке интелигенције AI итд. Због уочених климатских промена након завршетка пандемије

Covid-19, Европска комисија, објављује документ под називом *Industry 5.0: Towards more sustainable,*

*resilient and human-centric industry*. У документу се наводи да опоравак ЕУ захтева убрзанудвоструку

транзицију, зелену и дигиталну, како би се изградило одрживије и отпорније друштво и економија.

Обзиром да се захтева увођење Индустрије 5.0 подразумева се да је потребно увођење

Пољопривреде 5.0. Пољопривреда 5.0 надограђује Пољопривреду 4.0 побољшањем сарадње

човека и машине, у циљу смањења утицаја на околину применом циркуларне економије и

дизајнирањем састава с високим степеном позданости, како би се постигла идеална равнотежа

ефикасности и продуктивности.

**Резултат едукације** - Учесници едукације у оквиру теме **Примена и избор пољопривредних машина ради постизања циљева Пољопривреде 5.0 - дигиталне и зелене** добиће информације о узроцима климатских промена и њихов утицај на пољопривредну производњу, изазовима са којим се сусреће пољопривреда, алатима за обезебеђење одрживе пољопривреде, принципима и машинама које могу да се користе у регенеративнoј пољопривреди, применом дигитализације у пољопривреди, као и начина преношења знања применом савремених технологија.

Учесници едукације у оквиру теме **Пољопривреда 5.0 - примена и избор машина** ће добити сазнања о ефикасном коришћењу енергије и декарбонизацији са циљем смањења емисије CО2 и применом других извора енерије. Такође, упознаће се на новим стратегијама обраде земљишта ради смањена климатских промена и очувања биодиверзитета, као што је регенеративна пољопривреда.

У оквиру теме која се односи на **Примена вештачке интелигенције у пољопривреди** учесници ће добити основне информације о сензорској детекцији (блиска и даљинска), геоинформатици, могућностима примене машинског учења, анализе података, алгоритмима, системима за подршку одлучивању и вештачкој интелигенцији.

У оквиру теме, ***Online* курсеви и виртуелна реалност у пољопривреди,** учесници ће добити информације о могућностима оржавања *online* и виртуелних курсева о одрживој пољопривреди са фокусом на повећање плодности земљишта и смањење штетних ефеката пољопривредне пракса на климу, земљиште, воду, животну средину и здравље људи.

У оквиру теме **Извори прашине у сточарству** учесници ће добити основне информације о

изворимапрашине у објектима за држање стоке, утицају прашине на здравље људи и мерама и

технологијама за њено смањење.

**Предвиђени број учесника и група:** Саветодавци из 22 ПССС

задужени за послове ратарства и повртарства, сточарства и механизације, једна група 100 учесника.

**Период:** III или IV квартал, један дан

**Локација:** На територији Републике Србије

**Задатак предавача:**

1. Израда презентација и одржавање предавања на тему: Примена и избор пољопривредних машина ради постизања циљева Пољопривреде 5.0 - дигиталне и зелене
2. Израда едукативног материјала
3. Припрема теста знања
4. Израда предлога агенде
5. Усаглашавање активости са организатором едукације

**Приликом избора предавача биће узети у обзир следећи критеријуми:**

* Висока стручна спрема (VIII степен) из области економије, агроекономије, механизације
* Радно искуство (најмање 5 година) из области обухваћене едукацијом
* Објављени радови (референце) из области обухваћене едукацијом
* Искуство у одржавању едукација

Пријаве са биографијом, доставити најкасније до **22. августа 2025. године,** на следећу е-маил адресу: nemanja.mihailovic@nsseme.com или писаним путем на адресу Институт за ратарство и повртарство, Максима Горког 30, 21000 Нови Сад.

У разматарање ће се узимати само пријаве пристигле до назначеног рока.

За додатне информације можете се обратити Немањи Михаиловићу е-маил: nemanja.mihailovic@nsseme.com , тел. 064/828-6257 или Даниели Балтић е-маил: daniela.baltic@nsseme.com , тел. 064/820-5724.